Document ID: /roh_data/filtered/Billingualer_Corpus_interleaved-de-rm.jsonl.gz/1271

This is a text translated from German to Rumantsch Grischun.
Kommission für Bildung und Kultur berät das Berufsbildungsgesetz

Die grossrätliche Kommission für Bildung und Kultur (KBK) hat unter dem Vorsitz von Grossrat Bruno W. Claus die Botschaft der Regierung zur Totalrevision des kantonalen Berufsbildungsgesetzes zuhanden des Grossen Rates vorberaten. An den Kommissionssitzungen teilgenommen hat auch Regierungsrat Claudio Lardi. Die Kommission beantragt dem Grossen Rat einstimmig, auf die Vorlage einzutreten und den Gesetzesentwurf mit wenigen Änderungen zu verabschieden.

Die Gesetzesrevision ist erforderlich, weil das neue eidgenössische Berufsbildungsgesetz (BBG), welches seit 1. Januar 2004 in Kraft ist, bestimmt, dass die geltenden kantonalen und eidgenössischen Bildungsverordnungen innert fünf Jahren anzupassen beziehungsweise zu ersetzen sind. Die Umstellung der Finanzierung auf Pauschalbeiträge an die Kantone wird bereits innert vier Jahren vollzogen. Dies bedeutet, dass ab 1. Januar 2008 neue Finanzierungsbestimmungen des Bundes in Kraft sind. Handlungsbedarf ergibt sich auch aus der Neuordnung des Finanzausgleichs und der Aufgabenteilung zwischen Bund und Kantonen (NFA).

Das neue Gesetz übernimmt in den Grundzügen die Finanzierung nach den bisherigen Verfahren. Im Zuge der bevorstehenden Neuordnung des Finanzausgleichs und der Aufgabenteilung zwischen Kanton und Gemeinden (FAG II) ist die Frage betreffend Mit-Finanzierung der Berufsbildung durch die Gemeinden nach Auffassung der KBK im Gesamtzusammenhang zu klären. Das Gesetz schafft aber die Möglichkeit, auf die neue Pauschalfinanzierung zu wechseln.

Die KBK hat sich eingehend mit den Folgen dieser Pauschalfinanzierung beschäftigt und ist mit der Regierung der Auffassung, dass durch den Systemwechsel keine Nachteile für die Berufsbildung im Kanton Graubünden entstehen dürfen. Die Vorlage berücksichtigt dieses wichtige Anliegen.

Die KBK ergänzt das neue Gesetz mit Bestimmungen zur Entlastung der Lehrbetriebe. Das kantonale Berufsbildungsgesetz ermöglicht auch in Zukunft die Förderung der beruflichen Weiterbildung. Mit diesem Gesetzesentwurf festigen und fördern Regierung und Grosser Rat den hohen Stellenwert der beruflichen Ausbildung im Kanton Graubünden. Der Grosse Rat wird sich in der Aprilsession 2007 mit der Vorlage befassen.

Die ursprünglich ebenfalls für die Aprilsession 2007 vorgesehene Beratung der Botschaft der Regierung betreffend Beteiligung des Kantons an der finanziellen Sanierung der HTM-Immobilien AG wurde durch die Kommission auf eine spätere Session verschoben, um noch offene Fragen zuhanden des Grossen Rates abklären zu können.

Auskunftsperson:

Bruno W. Claus, Kommission für Bildung und Kultur, Tel. 081 250 70 25

Gremium: Kommission für Bildung und Kultur

Quelle: dt Kommission für Bildung und Kultur

Data: 30.03.2007

La cumissiun per furmaziun e cultura tracta la lescha chantunala davart la furmaziun professiunala

Sut il presidi dal deputà Bruno W. Claus ha la cumissiun dal cussegl grond per furmaziun e cultura (CFC) predeliberà per mauns dal cussegl grond la missiva da la regenza tar la revisiun totala da la lescha chantunala davart la furmaziun professiunala. A las sesidas da la cumissiun è sa participà er il cusseglier guvernativ Claudio Lardi. La cumissiun propona unanimamain al cussegl grond d'entrar en il project e da deliberar il sboz da la lescha cun paucas midadas.

La revisiun da questa lescha è necessaria, perquai che la nova lescha federala davart la furmaziun professiunala (LFPr), ch'è en vigur dapi il 1. da schaner 2004, prescriva che las ordinaziuns chantunalas e federalas vertentas davart la furmaziun stoppian vegnir adattadas respectivamain remplazzadas entaifer tschintg onns. La midada concernent la finanziaziun - vul dir la midada a contribuziuns pauschalas als chantuns - vegn exequida gia entaifer quatter onns. Quai signifitgescha che las novas disposiziuns da finanziaziun da la confederaziun entran en vigur il 1. da schaner 2008. In basegn d'agir resulta er pervia da la nova concepziun da la gulivaziun da finanzas e da las incumbensas tranter la confederaziun ed ils chantuns (NGF).

La nova lescha surpiglia da princip la finanziaziun tenor las proceduras vertentas. En consequenza da la reordinaziun da la gulivaziun da finanzas e da la repartiziun da las incumbensas tranter il chantun e las vischnancas (LGF II) sto - tenor l'avis da la CFC - vegnir sclerida en in connex general la dumonda concernent la confinanziaziun da la furmaziun professiunala tras las vischnancas. La lescha dat dentant er la pussaivladad da midar a la nova finanziaziun pauschala.

La CFC è s'occupada detagliadamain cun las consequenzas da questa finanziaziun pauschala ed è - sco la regenza - da l'avis ch'i na dastgassan resultar nagins dischavantatgs per la furmaziun professiunala en il chantun Grischun tras questa midada da sistem. Il project resguarda quest fatg impurtant.

La CFC cumplettescha la nova lescha cun disposiziuns che distgargian ils manaschis d'emprendissadi. La lescha chantunala davart la furmaziun professiunala pussibilitescha da promover la furmaziun supplementara professiunala er en l'avegnir. Tras quest sboz da lescha consolideschan e promovan la regenza ed il cussegl grond la gronda impurtanza da la scolaziun professiunala en il chantun Grischun. Il cussegl grond vegn a tractar quest project durant la sessiun d'avrigl 2007.

La tractativa da la missiva da la regenza concernent la participaziun dal chantun a la sanaziun finanziala da la "HTM immobiglias SA" ha la cumissiun spustà sin ina sessiun posteriura per anc pudair sclerir dumondas avertas per mauns dal cussegl grond. Oriundamain era er questa tractativa previsa per la sessiun d'avrigl 2007.

Persuna che dat infurmaziuns:

Bruno W. Claus, cumissiun per furmaziun e cultura, tel. 081 250 70 25

Gremi: cumissiun per furmaziun e cultura

Funtauna: rg cumissiun per furmaziun e cultura

Data: 30.03.2007